CELEX: 32016D1783
Language: hr
Date: 2016-08-04 00:00:00
Title: Odluka Vijeća (ZVSP) 2016/1783 od 4. kolovoza 2016. o potpisivanju i sklapanju, u ime Unije, Sporazuma u obliku razmjene pisama između Europske unije i Islamske Republike Afganistana o produljenju Sporazuma o statusu policijske misije Europske unije u Afganistanu (EUPOL AFGHANISTAN)

8.10.2016   
            
            
               HR
            
            
               Službeni list Europske unije
            
            
               L 273/1
            
         ODLUKA VIJEĆA (ZVSP) 2016/1783
   od 4. kolovoza 2016.
   o potpisivanju i sklapanju, u ime Unije, Sporazuma u obliku razmjene pisama između Europske unije i Islamske Republike Afganistana o produljenju Sporazuma o statusu policijske misije Europske unije u Afganistanu (EUPOL AFGHANISTAN)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37. u vezi s člankom 218. stavcima 5. i 6. Ugovora o funkcioniranju Europske unije,
   uzimajući u obzir preporuku Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 30. svibnja 2007. Zajedničkom akcijom 2007/369/ZVSP (1) osnovalo policijsku misiju Europske unije u Afganistanu (EUPOL AFGHANISTAN). Mandat misije EUPOL AFGHANISTAN, kako je izmijenjen Odlukom Vijeća 2014/922/ZVSP (2), istječe 31. prosinca 2016.
            
         
               (2)
            
            
               Unija i Islamska Republika Afganistan potpisale su 14. listopada 2010. Sporazum (3) o statusu misije EUPOL AFGHANISTAN (SOMA). Taj Sporazum istječe 14. listopada 2016.
            
         
               (3)
            
            
               Nakon što je Vijeće 26. listopada 2015. donijelo Odluku o odobravanju otvaranja pregovora, Visoki predstavnik Unije za vanjske poslove i sigurnosnu politiku, u skladu s člankom 37. UEU-a, u pregovorima je dogovorio Sporazum u obliku razmjene pisama između Unije i Islamske Republike Afganistana s ciljem produljenja SOMA-e kako bi se mandat misije EUPOL AFGHANISTAN dovršio i kako bi se misija EUPOL AFGHANISTAN zaključila.
            
         
               (4)
            
            
               Sporazum u obliku razmjene pisama trebalo bi odobriti,
            
         DONIJELO JE OVU ODLUKU:
   Članak 1.
   Sporazum u obliku razmjene pisama između Europske unije i Islamske Republike Afganistana o produljenju Sporazuma između Europske unije i Islamske Republike Afganistana o statusu policijske misije Europske unije u Afganistanu (EUPOL AFGHANISTAN) odobrava se u ime Unije.
   Tekst Sporazuma u obliku razmjene pisama priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u obliku razmjene pisama radi obvezivanja Unije.
   Članak 3.
   Ova Odluka stupa na snagu na dan donošenja.
   
      Sastavljeno u Bruxellesu 4. kolovoza 2016.
      
         
            Za Vijeće
         
         
            Predsjednik
         
         M. LAJČÁK
      
   
   
      (1)  Zajednička akcija Vijeća 2007/369/ZVSP od 30. svibnja 2007. o osnivanju policijske misije Europske unije u Afganistanu (EUPOL AFGANISTAN) (SL L 139, 31.5.2007., str. 33.).
   
      (2)  Odluka Vijeća 2014/922/ZVSP od 17. prosinca 2014. o izmjeni i produljenju Odluke 2010/279/ZVSP o policijskoj misiji Europske unije u Afganistanu (EUPOL AFGHANISTAN) (SL L 363, 18.12.2014., str. 152.).
   
      (3)  Sporazum između Europske unije i Islamske Republike Afganistana o statusu policijske misije Europske unije u Afganistanu (EUPOL AFGHANISTAN) (SL L 294, 12.11.2010., str. 2.).